A organización do corpo humano: nutrición, saúde e doenza. A actividade física

- A organización do corpo humano: nutrición, saúde e doenza. A actividade física
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Niveis de organización do corpo humano
    - 2.1.1 Os tecidos humanos
    - 2.1.2 Os órganos humanos
    - 2.1.3 Os sistemas e aparellos humanos
    - 2.1.4 O organismo: funcións vitais
  - 2.2 A función de nutrición
    - 2.2.1 O aparello dixestivo
    - 2.2.2 O aparello respiratorio
    - 2.2.3 O aparello circulatorio
    - 2.2.4 O aparello excretor
  - 2.3 Alimentación e nutrición
    - 2.3.1 Tipos de nutrientes
    - 2.3.2 Clasificación dos alimentos
    - 2.3.3 Necesidades enerxéticas
    - 2.3.4 Dietas
    - 2.3.5 Doenzas relacionadas cunha alimentación incorrecta
    - 2.3.6 O que debemos saber como consumidores
  - 2.4 Saúde e doenza
    - 2.4.1 Definición e clasificación
    - 2.4.2 Doenzas infecciosas
    - 2.4.3 Defensas do organismo fronte a infección
    - 2.4.4 Prevención e tratamento das doenzas infecciosas
    - 2.4.5 O transplante de órganos
  - 2.5.2 A condición física
    - 2.5.1 O quecemento físico
    - 2.5.2 A condición física
  - 2.6 Posturas do corpo
- 3. Resumo de contidos
- 4. Actividades complementarias
- 5. Exercicios de autoavaliación
- 6 . Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.1 Niveis de organización do corpo humano

Ao longo do lento proceso da evolución biolóxica, a materia viva organizouse desde os estados máis simples (chamados niveis abióticos) ata outros máis complexos chamados niveis bióticos, exclusivos dos seres vivos.

Os seres humanos estamos organizados en niveis de complexidade crecente ata a categoría de organismo e cada nivel contén os compoñentes dos niveis precedentes.

Niveis abióticos | Nivel atómico – Os átomos son as unidades máis sinxelas da materia. Neste nivel inclúense os elementos químicos que forman parte dos seres vivos, por exemplo: carbono, osíxeno, hidróxeno, nitróxeno, etc. |
Nivel molecular – As moléculas están formadas pola agrupación de átomos; estas poden ser moi simples, como o auga, H2O, que tamén forman parte da materia inerte, ou moléculas moi complexas propias dos seres vivos: proteínas, vitaminas, ácidos nucleicos,etc. – A este nivel tamén pertencen os orgánulos celulares como as mitocondrias. |  |

Niveis bióticos | Nivel celular – A célula é a unidade vital dos seres vivos. |
Nivel organismo ou pluricelular – As células asócianse para realizaren un traballo determinado e forman os tecidos: epitelial, muscular, nervioso,etc. – Os tecidos agrúpanse en órganos con funcións específicas, por exemplo: corazón, riles, ovarios, pulmóns, etc. – Un grupo de órganos que cooperan para exercer unha función vital forma un aparello ou sistema: dixestivo, excretor, locomotor, etc. – Aparellos e sistemas colaboran en coordinación perfecta, e conforman o funcionamento do corpo humano. |  |

### Actividade resolta

Diferencie entre os niveis abióticos e bióticos dos seres humanos.

Solución | Os niveis abióticos son aqueles que conforman tanto a materia viva como a inerte, e abranguen o nivel atómico e molecular. Os niveis bióticos son exclusivos dos seres vivos.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »