A organización do corpo humano: nutrición, saúde e doenza. A actividade física

- A organización do corpo humano: nutrición, saúde e doenza. A actividade física
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Niveis de organización do corpo humano
    - 2.1.1 Os tecidos humanos
    - 2.1.2 Os órganos humanos
    - 2.1.3 Os sistemas e aparellos humanos
    - 2.1.4 O organismo: funcións vitais
  - 2.2 A función de nutrición
    - 2.2.1 O aparello dixestivo
    - 2.2.2 O aparello respiratorio
    - 2.2.3 O aparello circulatorio
    - 2.2.4 O aparello excretor
  - 2.3 Alimentación e nutrición
    - 2.3.1 Tipos de nutrientes
    - 2.3.2 Clasificación dos alimentos
    - 2.3.3 Necesidades enerxéticas
    - 2.3.4 Dietas
    - 2.3.5 Doenzas relacionadas cunha alimentación incorrecta
    - 2.3.6 O que debemos saber como consumidores
  - 2.4 Saúde e doenza
    - 2.4.1 Definición e clasificación
    - 2.4.2 Doenzas infecciosas
    - 2.4.3 Defensas do organismo fronte a infección
    - 2.4.4 Prevención e tratamento das doenzas infecciosas
    - 2.4.5 O transplante de órganos
  - 2.5.2 A condición física
    - 2.5.1 O quecemento físico
    - 2.5.2 A condición física
  - 2.6 Posturas do corpo
- 3. Resumo de contidos
- 4. Actividades complementarias
- 5. Exercicios de autoavaliación
- 6 . Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.4.4 Prevención e tratamento das doenzas infecciosas

Co obxecto de previr a aparición das infeccións, convén adoptarmos uns hábitos de vida saudables e seguirmos un programa de vacinación.

- Vacinación. Consiste en inocular nun individuo xermes ou toxinas atenuadas produtoras dunha determinada doenza, de tal xeito que non teñen poder patóxeno, pero seguen mantendo a súa capacidade para estimular a formación de células memoria, e perante unha posible doenza provocada polo mesmo axente patóxeno prodúcese a suficiente cantidade de anticorpos que evita o seu desenvolvemento. A vacinación ten unha acción preventiva, non curativa, e necesita un tempo para producir células memoria e, así, ser eficaz. Cando o organismo xa contraeu unha doenza infecciosa, dispomos de dous métodos principais para a curar, a soroterapia e os antibióticos.
- Soroterapia. Consiste en administrar soros sanguíneos que conteñen anticorpos específicos contra un xerme na persoa que se sospeita que está infectada.
- Antibióticos. Son substancias capaces de matar ou inhibir o crecemento de bacterias e fungos. Os antibióticos nunca actúan contra virus nin protozoos, polo que o seu uso nas infeccións causadas por estes microorganismos é ineficaz. Porén, ás veces as infeccións víricas poden asociarse a outras de orixe bacteriana, e neste caso úsanse antibióticos.

### Estilos de vida é hábitos de saúde

Malia ser algunhas doenzas hereditarias ou provocadas por axentes non infecciosos, o mellor xeito para manter unha boa saúde consiste en adoptar hábitos de vida saudables a nivel persoal e a necesidade de que a Administración fomente medidas sociais e de hixiene.

### Actividades resoltas

Por que é importante que sexa só o médico quen prescriba un antibiótico?

Solución | Cada antibiótico é eficaz contra algunha doenza bacteriana e non contra outras. O médico debe determinar o tipo de antibiótico máis eficaz e o tempo de administración. Cómpre axustarse a estes tratamentos, xa que un mal uso trae consigo a aparición de bacterias resistentes a eles, que os fan inútiles co tempo.

Xustifique a necesidade de que a Administración fomente medidas sociais de hixiene.

Solución | A Administración é a responsable de tomar as seguintes medidas sociais para evitar as infeccións: Asistencia sanitaria a toda a cidadanía.§ Control sanitario dos animais domésticos. Control sanitario da auga, os alimentos e os gases contaminantes que se emiten á atmosfera. Xestión e control dos residuos urbanos, industriais e agrícolas.

### Actividades propostas

S16. Clasifique soros, vacinas e antibióticos, polo seu efecto curativo ou preventivo.

soros | Espazos (1): JXUwMDNiJXUwMDE2JXUwMDA3JXUwMDEzJXUwMDE1JXUwMDFkJXUwMDFmJXUwMDE5
vacinas | Espazos (2): JXUwMDI4JXUwMDAyJXUwMDE3JXUwMDEzJXUwMDEzJXUwMDBiJXUwMDFhJXUwMDFkJXUwMDFmJXUwMDE5
antibióticos | Espazos (3): JXUwMDNiJXUwMDE2JXUwMDA3JXUwMDEzJXUwMDE1JXUwMDFkJXUwMDFmJXUwMDE5

Habilitar JavaScript

soros | curativo
vacinas | preventivo
antibióticos | curativo

S17. Indique medidas persoais para previr doenzas non infecciosas e infecciosas?

### Retroalimentación

S17.

Alimentarse de xeito equilibrado. Evitar substancias nocivas que danan o noso organismo: tabaco, alcohol, drogas, etc. Facer deporte adecuado ás condicións físicas de cada persoa. Descansar as horas suficientes. Evitar as situacións de risco. Atender a hixiene persoal na pel, cepillar os dentes ou lavar as mans antes das comidas, para evitar a acumulación de axentes infecciosos.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »