A organización do corpo humano: nutrición, saúde e doenza. A actividade física

- A organización do corpo humano: nutrición, saúde e doenza. A actividade física
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos
- 2. Secuencia de contidos e actividades
  - 2.1 Niveis de organización do corpo humano
    - 2.1.1 Os tecidos humanos
    - 2.1.2 Os órganos humanos
    - 2.1.3 Os sistemas e aparellos humanos
    - 2.1.4 O organismo: funcións vitais
  - 2.2 A función de nutrición
    - 2.2.1 O aparello dixestivo
    - 2.2.2 O aparello respiratorio
    - 2.2.3 O aparello circulatorio
    - 2.2.4 O aparello excretor
  - 2.3 Alimentación e nutrición
    - 2.3.1 Tipos de nutrientes
    - 2.3.2 Clasificación dos alimentos
    - 2.3.3 Necesidades enerxéticas
    - 2.3.4 Dietas
    - 2.3.5 Doenzas relacionadas cunha alimentación incorrecta
    - 2.3.6 O que debemos saber como consumidores
  - 2.4 Saúde e doenza
    - 2.4.1 Definición e clasificación
    - 2.4.2 Doenzas infecciosas
    - 2.4.3 Defensas do organismo fronte a infección
    - 2.4.4 Prevención e tratamento das doenzas infecciosas
    - 2.4.5 O transplante de órganos
  - 2.5.2 A condición física
    - 2.5.1 O quecemento físico
    - 2.5.2 A condición física
  - 2.6 Posturas do corpo
- 3. Resumo de contidos
- 4. Actividades complementarias
- 5. Exercicios de autoavaliación
- 6 . Glosario
- 7. Bibliografía e recursos
- 8. Documentación para imprimir

« Anterior | Seguinte »

# 4. Actividades complementarias

S19. Se 100 gramos de trigo inflado con mel teñen 8,9 gramos de proteínas, 1,8 gramos de graxas e 83,3 gramos de azucre, que cantidade de quilocalorías dará unha cunca de 100 gramos dese cereal?

S20. Pensa que a obesidade é un problema só de índole estética? Xustifíqueo.

S21. É correcto dicir que un desnutrido é un malnutrido, mais non á inversa?

S22. Unha mala dixestión pode considerarse unha doenza? Xustifíqueo.

S23. Cales son as tres barreiras defensivas contra unha infección? Indique o papel que desempeña cada unha.

S24. Por que os manipuladores de alimentos teñen medidas estritas de hixiene?

S25. Cales cre que son as causas do reducido número de doadores de órganos?

### Retroalimentación

S19.

Enerxía da proteína (Kcal) | 8,9 g . 4 kcal = 35,6 Kcal
Enerxía da graxa (Kcal) | 1,8 g . 9 kcal = 16,2 Kcal
Enerxía do azucre (Kcal) | 83,3 g . 4 kcal = 333,2 Kcal
Total de enerxía a + b + c (Kcal) | 385 Kcal

S20.

Non, a obesidade é unha doenza física que vai asociada a outras como a perda de mobilidade, problemas respiratorios, riscos cardiovasculares e diabete, entre outras afeccións.

S21.

Si, é correcto. A desnutrición prodúcese cando a cantidade de alimentos que se inxire resulta insuficiente para satisfacer as necesidades nutricionais. Pola contra, a malnutrición resulta dunha inxestión inadecuada (por exceso ou defecto) de alimentos, o que pode producir doenzas.

S22.

Non, unha doenza é unha alteración orgánica ou funcional continuada no funcionamento do organismo. Unha mala dixestión é algo ocasional.

S23.

Defensas externas: son barreiras físicas que impiden a entrada dos microorganismos. Son a pel e as mucosas, que recobren as aberturas naturais e segregan substancias que impiden a entrada dos xermes. Defensas internas: cando o axente patóxeno entra no interior do corpo, un tipo de glóbulos brancos, os fagocitos, atacan os xermes e destrúenos. Defensas internas específicas: se os fagocitos non son capaces de destruír o microorganismo patóxeno danlle un sinal aos linfocitos. Os linfocitos sensibilizados multiplícanse e van fabricar anticorpos, que destrúen ou inactivan os axentes invasores de forma específica.

S24.

Sen as medidas de hixiene pertinentes os alimentos poden contaminarse de patóxenos, o cal pode levar consigo un risco para a saúde ao seren consumidos. Ademais débese garantir a conservación óptima dos produtos.

S25.

A falla de concienciación social é a primeira das causas. Aínda que España supera a media da UE, estas son insuficientes para cubrir as necesidades reais. Outra causa é a desconfianza ante o procedemento de doazón.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »